## საქართველოს კანონი

**მაჭახლის დაცული ლანდშაფტის შექმნისა და მართვის შესახებ**

**პროექტი**

**მუხლი 1. კანონის რეგულირების სფერო**

1. ეს კანონი არეგულირებს მაჭახლის დაცული ლანდშაფტის შექმნასა და მართვასთან დაკავშირებულ ძირითად სამართლებრივ ურთიერთობებს.

2. მაჭახლის დაცული ლანდშაფტის ტერიტორიისთვის მიკუთვნებული მიწის, ტყის, წყლის და სხვა ბუნებრივი რესურსების, აგრეთვე ისტორიული და კულტურული ძეგლების დაცვასა და გამოყენებასთან დაკავშირებული ურთიერთობები რეგულირდება ამ კანონით და საქართველოს სხვა საკანონმდებლო და კანონქვემდებარე ნორმატიული აქტებით.

## მუხლი 2. კანონის ძირითადი მიზნები და ამოცანები

1. კანონის ძირითადი მიზნებია:

ა) უზრუნველყოს მაჭახლის დაცული ლანდშაფტის შექმნა;

ბ) მოაწესრიგოს მაჭახლის დაცული ლანდშაფტის დაცვისა და გამოყენების რეჟიმი (სამართლებრივი მექანიზმი);

გ) შექმნას მაჭახლის დაცული ლანდშაფტის მართვის სისტემა;

დ) მოაწესრიგოს მაჭახლის დაცული ლანდშაფტის მართვის მექანიზმები.

2. ამ კანონის ძირითადი ამოცანაა, მაჭახლის დაცული ლანდშაფტის ფარგლებში:

ა) ხელი შეუწყოს ბიოლოგიური მრავალფეროვნებით, ისტორიითა და კულტურით გამორჩეული მაჭახლის ხეობის ტერიტორიის დაცვას, აღდგენასა და გონივრულ გამოყენებას;

ბ) უზრუნველყოს მაჭახლის დაცული ლანდშაფტის ტერიტორიაზე ბიოლოგიური მრავალფეროვნების შენარჩუნება, ბუნებრივი ეკოსისტემების, ლანდშაფტების, განსაკუთრებით – გადაშენების საფრთხის წინაშე მყოფი მცენარეებისა და ცხოველების გენეტიკური და სახეობრივი მრავალფეროვნების დაცვა და აღდგენა;

გ) უზრუნველყოს მაჭახლის დაცული ლანდშაფტის ტერიტორიისთვის მიკუთვნებული მიწის, ტყის, წყლისა და სხვა ბუნებრივი რესურსების დაცვა, აღდგენა და რაციონალური გამოყენება, გარემოსდაცვითი განათლებისა და მეცნიერული კვლევისთვის ხელსაყრელი პირობების შექმნა, აგრეთვე ისტორიული და კულტურული მემკვიდრეობის, ისტორიული და კულტურული ძეგლებისა და განაშენიანების ტიპის დაცვა და შენარჩუნება;

დ) ხელი შეუწყოს რეკრეაციის, ტურიზმისა და სოფლის მეურნეობის მდგრადი განვითარებისთვის ხელსაყრელი პირობების შექმნას.

## მუხლი 3. მაჭახლის დაცული ლანდშაფტის შექმნა და მისი მიზნები

1. მაჭახლის დაცული ლანდშაფტი იქმნება ეროვნული მნიშვნელობისა და დიდი ესთეტიკური ღირებულების მქონე ბუნებრივი ლანდშაფტისა და ადამიანისა და ბუნებრივი გარემოს ჰარმონიული ურთიერთობის შედეგად ჩამოყალიბებული ბუნებრივ-კულტურული ლანდშაფტის დასაცავად, სასიცოცხლო გარემოს შესანარჩუნებლად, რეკრეაციული, ტურისტული და ტრადიციული სასოფლო-სამეურნეო საქმიანობების განსახორციელებლად.

2. ხელვაჩაურის მუნიციპალიტეტის ტერიტორიაზე მდებარე მაჭახლის ხეობის ბიოლოგიური, ლანდშაფტური და კულტურული მრავალფეროვნებისა და დიდი ისტორიული და ესთეტიკური ღირებულებების შენარჩუნების მიზნით ამ ტერიტორიას ენიჭება დაცული ლანდშაფტის სტატუსი და ეწოდება მაჭახლის დაცული ლანდშაფტი.

3. მაჭახლის დაცული ლანდშაფტის ფუნქციურ-გეგმარებითი ორგანიზება (ზონირება) ხორციელდება „დაცული ტერიტორიების სისტემის შესახებ“ საქართველოს კანონის საფუძველზე.

4. მაჭახლის დაცული ლანდშაფტის შექმნის მიზნებია:

ა) უნიკალური ბუნებრივი ეკოსისტემების ცალკეული ბუნებრივი კომპონენტების ანთროპოგენიზაციის შედეგად გადაგვარებისა და განადგურებისგან დაცვა;

ბ) უმდიდრესი ეროვნული მემკვიდრეობის – ხალხური ხუროთმოძღვრების ძეგლებისა და ისტორიულ-კულტურული ლანდშაფტის - შენარჩუნება;

გ) ბუნებრივი ლანდშაფტისა და ისტორიულ-კულტურული ლანდშაფტის ესთეტიკურ ღირებულებებსა და ტურისტულ რესურსებზე რეკრეაციული მოთხოვნილებების დასაკმაყოფილებლად საჭირო ინფრასტრუქტურის შექმნის (მოწყობის) ხელშეწყობა;

დ) ხალხური შემოქმედების ტრადიციების შენარჩუნება და განვითარება;

ე) ადგილობრივი თემების სოციალურ-ეკონომიკური ინტერესებისა და გარემოსდაცვითი საკითხების დაბალანსება ბუნებრივი გარემოს აქტიური დაცვითა და ტრადიციული სასოფლო-სამეურნეო საქმიანობების შენარჩუნებით;

5. ამ კანონით განსაზღვრული მაჭახლის დაცული ლანდშაფტის ფუნქციურ-გეგმარებითი ორგანიზება (ზონირება) და შესაბამის ზონებში დაშვებული საქმიანობები, „დაცული ტერიტორიების სისტემის შესახებ“ საქართველოს კანონის თანახმად, განისაზღვრება მაჭახლის დაცული ლანდშაფტის მენეჯმენტის გეგმით.

## მუხლი 4. მაჭახლის დაცული ლანდშაფტის მდებარეობა და ფართობი

1. მაჭახლის დაცული ლანდშაფტი მდებარეობს ხელვაჩაურის მუნიციპალიტეტში მცირე კავკასიონის შავშეთის ქედსა და მის განშტოებებზე. მაჭახლის დაცული ლანდშაფტი მოიცავს მდ. მაჭახლის ხეობას, სამხრეთი საზღვარი მიუყვება მაჭახელას ეროვნული პარკის საზღვარს საქართველო-თურქეთის სახელმწიფო საზღვრამდე, აღმოსავლეთი საზღვარი მცირე მანძილზე მიუყვება საქართველო-თურქეთის სახელმწიფო საზღვარს, ჩრდილოეთი საზღვარი კვლავ მიუყვება მაჭახელას ეროვნული პარკის საზღვარს, ხოლო დასავლეთით საზღვარი მიუყვება მდ. მაჭახელას და სოფელ კირნათის საზღვარს.

2. მაჭახლის დაცული ლანდშაფტის საერთო ფართობია 4294 ჰექტარი. მაჭახლის დაცული ლანდშაფტი მოიცავს შემდეგ გეოგრაფიულ კოორდინატებს:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ID** | **X** | **Y** | **ID** | **X** | **Y** | **ID** | **X** | **Y** | **ID** | **X** | **Y** |
| 1 | 728494.8 | 4597917 | 92 | 737204.9 | 4600499 | 183 | 739645.5 | 4596620 | 274 | 735391.6 | 4597007 |
| 2 | 728652.1 | 4598069 | 93 | 737349.9 | 4600628 | 184 | 739836.3 | 4596578 | 275 | 735566.2 | 4596909 |
| 3 | 728867.6 | 4598158 | 94 | 737535.7 | 4600687 | 185 | 740029.7 | 4596561 | 276 | 735740.4 | 4596811 |
| 4 | 729054.8 | 4598228 | 95 | 737723.5 | 4600640 | 186 | 740188.4 | 4596455 | 277 | 735975.2 | 4596661 |
| 5 | 729215.9 | 4598343 | 96 | 737918.1 | 4600624 | 187 | 740371.7 | 4596381 | 278 | 736044.3 | 4596561 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 6 | 729352.7 | 4598487 | 97 | 738109.8 | 4600643 | 188 | 740499.1 | 4596470 | 279 | 736087 | 4596247 |
| 7 | 729390.7 | 4598676 | 98 | 738275.1 | 4600749 | 189 | 740668.5 | 4596377 | 280 | 734920.1 | 4595194 |
| 8 | 729347.2 | 4598871 | 99 | 738469.6 | 4600784 | 190 | 740826.9 | 4596371 | 281 | 735972.8 | 4596123 |
| 9 | 729332.6 | 4598962 | 100 | 738667.8 | 4600770 | 191 | 740827.8 | 4596474 | 282 | 735203.7 | 4595036 |
| 10 | 729100.5 | 4599135 | 101 | 738862.7 | 4600730 | 192 | 740988.6 | 4596587 | 283 | 735566.4 | 4595965 |
| 11 | 728928.7 | 4599235 | 102 | 738964.3 | 4600692 | 193 | 741176.5 | 4596634 | 284 | 735358.5 | 4595825 |
| 12 | 728828.8 | 4599397 | 103 | 738897.5 | 4600451 | 194 | 741102 | 4596455 | 285 | 735307.5 | 4595103 |
| 13 | 728632.3 | 4599372 | 104 | 739124.7 | 4600504 | 195 | 741205.1 | 4596445 | 286 | 735160.3 | 4595068 |
| 14 | 728434.2 | 4599353 | 105 | 739312.2 | 4600568 | 196 | 741355.5 | 4596377 | 287 | 735252 | 4595267 |
| 15 | 728196 | 4599559 | 106 | 739478.3 | 4600676 | 197 | 741477.4 | 4596219 | 288 | 735280.9 | 4595051 |
| 16 | 728150 | 4599553 | 107 | 739669.4 | 4600723 | 198 | 741525 | 4596042 | 289 | 735170.1 | 4595116 |
| 17 | 727874.2 | 4599619 | 108 | 739759.8 | 4600739 | 199 | 741511.8 | 4595860 | 290 | 735018.3 | 4595186 |
| 18 | 727892.4 | 4599732 | 109 | 739584.2 | 4600485 | 200 | 741402.1 | 4595917 | 291 | 734853.3 | 4595263 |
| 19 | 728054.3 | 4599702 | 110 | 739476.6 | 4600318 | 201 | 741230.1 | 4595986 | 292 | 734780.8 | 4595449 |
| 20 | 728228.6 | 4599750 | 111 | 739392.9 | 4600140 | 202 | 741054.2 | 4595894 | 293 | 734119.4 | 4596039 |
| 21 | 728416.5 | 4599749 | 112 | 739309.8 | 4599987 | 203 | 740893.7 | 4595805 | 294 | 734527.6 | 4595751 |
| 22 | 728592.7 | 4599826 | 113 | 739213.2 | 4599820 | 204 | 740748.5 | 4595677 | 295 | 734408.5 | 4595912 |
| 23 | 728634.8 | 4600008 | 114 | 739060.9 | 4599690 | 205 | 740575.3 | 4595601 | 296 | 734367.8 | 4596091 |
| 24 | 728618.4 | 4600197 | 115 | 738910.3 | 4599559 | 206 | 740411.9 | 4595492 | 297 | 734169.6 | 4596064 |
| 25 | 728718.6 | 4600367 | 116 | 738755.1 | 4599435 | 207 | 740301.1 | 4595338 | 298 | 733466.3 | 4596144 |
| 26 | 728895.9 | 4600374 | 117 | 738535.2 | 4599414 | 208 | 740139.9 | 4595148 | 299 | 733710.9 | 4596036 |
| 27 | 729039.5 | 4600280 | 118 | 738370.4 | 4599267 | 209 | 740056.7 | 4595253 | 300 | 733605.9 | 4596105 |
| 28 | 729179.5 | 4600111 | 119 | 738373.3 | 4599119 | 210 | 740100.2 | 4595438 | 301 | 733356.6 | 4596180 |
| 29 | 729320.6 | 4600207 | 120 | 738363.1 | 4598928 | 211 | 740134.4 | 4595624 | 302 | 733300.9 | 4596077 |
| 30 | 729506.2 | 4600280 | 121 | 738241.4 | 4598778 | 212 | 740032.6 | 4595669 | 303 | 733137.8 | 4595966 |
| 31 | 729668.8 | 4600381 | 122 | 738385.8 | 4598714 | 213 | 739834.6 | 4595656 | 304 | 733128.9 | 4596165 |
| 32 | 729828 | 4600491 | 123 | 738558.1 | 4598634 | 214 | 739637 | 4595657 | 305 | 733094.5 | 4596362 |
| 33 | 730049.5 | 4600569 | 124 | 738658.5 | 4598495 | 215 | 739438.1 | 4595673 | 306 | 733098.9 | 4596560 |
| 34 | 730131.5 | 4600428 | 125 | 738843.7 | 4598536 | 216 | 739250.5 | 4595638 | 307 | 733179.6 | 4596741 |
| 35 | 730245.1 | 4600266 | 126 | 738952.7 | 4598679 | 217 | 739056.3 | 4595647 | 308 | 733197.4 | 4596938 |
| 36 | 730433.2 | 4600211 | 127 | 739139.9 | 4598654 | 218 | 738930.8 | 4595499 | 309 | 733253.8 | 4597128 |
| 37 | 730600.2 | 4600252 | 128 | 739241.9 | 4598818 | 219 | 738835.2 | 4595329 | 310 | 733181.9 | 4597305 |
| 38 | 730551.4 | 4600435 | 129 | 739389.8 | 4599022 | 220 | 738539.1 | 4595297 | 311 | 733106.5 | 4597483 |
| 39 | 730536.8 | 4600629 | 130 | 739320.5 | 4599146 | 221 | 740172 | 4595657 | 312 | 733092.1 | 4597681 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 40 | 730547 | 4600828 | 131 | 739340.1 | 4599345 | 222 | 738475.3 | 4595590 | 313 | 733086 | 4597881 |
| 41 | 730720.2 | 4600920 | 132 | 739366.9 | 4599514 | 223 | 738479.9 | 4595783 | 314 | 733078.8 | 4598080 |
| 42 | 730912.1 | 4600971 | 133 | 739317.4 | 4599557 | 224 | 738488.5 | 4595976 | 315 | 733112.5 | 4598264 |
| 43 | 731097.4 | 4600913 | 134 | 739478.3 | 4599665 | 225 | 738410.2 | 4596156 | 316 | 732906.9 | 4598246 |
| 44 | 731296.2 | 4600908 | 135 | 739594.5 | 4599732 | 226 | 738225.2 | 4596227 | 317 | 732710.3 | 4598218 |
| 45 | 731495.2 | 4600927 | 136 | 739552.2 | 4599954 | 227 | 738053.5 | 4596327 | 318 | 732510.9 | 4598228 |
| 46 | 731663.9 | 4601027 | 137 | 739762.4 | 4599946 | 228 | 737981.1 | 4596508 | 319 | 732335.2 | 4598312 |
| 47 | 731833 | 4601127 | 138 | 739903.9 | 4599926 | 229 | 737927.6 | 4596695 | 320 | 732212.9 | 4598469 |
| 48 | 732029.1 | 4601164 | 139 | 740090.6 | 4599928 | 230 | 737743.9 | 4596730 | 321 | 732105.6 | 4598699 |
| 49 | 732223.2 | 4601208 | 140 | 740137.1 | 4599688 | 231 | 737624.9 | 4596874 | 322 | 731960.2 | 4598710 |
| 50 | 732423 | 4601212 | 141 | 740254.6 | 4599778 | 232 | 737468.6 | 4596968 | 323 | 731674.2 | 4598717 |
| 51 | 732599.8 | 4601300 | 142 | 740447 | 4599820 | 233 | 737275.9 | 4596988 | 324 | 731573.8 | 4598668 |
| 52 | 732723.2 | 4601451 | 143 | 740634.4 | 4599884 | 234 | 737081.6 | 4597006 | 325 | 731374.1 | 4598664 |
| 53 | 732908.4 | 4601475 | 144 | 740706.5 | 4600020 | 235 | 736908.1 | 4597062 | 326 | 731179.1 | 4598630 |
| 54 | 733104.3 | 4601497 | 145 | 740814.5 | 4600100 | 236 | 736777.7 | 4596934 | 327 | 731010.3 | 4598527 |
| 55 | 733302.6 | 4601522 | 146 | 741010.9 | 4600110 | 237 | 736601.8 | 4596969 | 328 | 730919 | 4598430 |
| 56 | 733502.2 | 4601530 | 147 | 741179.5 | 4600100 | 238 | 736444.6 | 4597089 | 329 | 730665.9 | 4598362 |
| 57 | 733687.6 | 4601473 | 148 | 741307.8 | 4600071 | 239 | 736346.3 | 4597260 | 330 | 730545.1 | 4598204 |
| 58 | 733855.7 | 4601371 | 149 | 741471.5 | 4600157 | 240 | 736272 | 4597419 | 331 | 730436.4 | 4598040 |
| 59 | 734052 | 4601373 | 150 | 741564 | 4600326 | 241 | 736342.8 | 4597594 | 332 | 730480.6 | 4597886 |
| 60 | 734241.2 | 4601433 | 151 | 741692.4 | 4600285 | 242 | 736150.2 | 4597599 | 333 | 730503.8 | 4597712 |
| 61 | 734434 | 4601481 | 152 | 741572.4 | 4600167 | 243 | 736031.7 | 4597692 | 334 | 730663.3 | 4597595 |
| 62 | 734559.5 | 4601501 | 153 | 741566 | 4599981 | 244 | 736022.2 | 4597939 | 335 | 730830.5 | 4597488 |
| 63 | 734429 | 4601263 | 154 | 741419.1 | 4599856 | 245 | 736008.5 | 4598128 | 336 | 730747.4 | 4597393 |
| 64 | 734371 | 4601075 | 155 | 741390.4 | 4599660 | 246 | 735821.1 | 4598073 | 337 | 730563.3 | 4597380 |
| 65 | 734548.9 | 4601062 | 156 | 741266.6 | 4599513 | 247 | 735593.8 | 4598055 | 338 | 730460 | 4597227 |
| 66 | 734732.8 | 4601133 | 157 | 741073 | 4599507 | 248 | 735517.7 | 4598187 | 339 | 730352.3 | 4597065 |
| 67 | 734739.3 | 4600945 | 158 | 740888.6 | 4599446 | 249 | 735529.3 | 4598378 | 340 | 730173.7 | 4596979 |
| 68 | 734807.4 | 4600846 | 159 | 740708.4 | 4599412 | 250 | 735527.7 | 4598631 | 341 | 729974.7 | 4596968 |
| 69 | 734916.7 | 4600696 | 160 | 740604.6 | 4599253 | 251 | 735396.8 | 4598588 | 342 | 729776.2 | 4596987 |
| 70 | 734952.9 | 4600510 | 161 | 740455.5 | 4599154 | 252 | 735198.8 | 4598591 | 343 | 729471.7 | 4597058 |
| 71 | 734966.7 | 4600337 | 162 | 740404.7 | 4598967 | 253 | 735019 | 4598658 | 344 | 729396.8 | 4596987 |
| 72 | 735123.5 | 4600453 | 163 | 740488.9 | 4598794 | 254 | 734836.4 | 4598735 | 345 | 729372.5 | 4596824 |
| 73 | 735306.3 | 4600495 | 164 | 740535 | 4598601 | 255 | 734646.3 | 4598791 | 346 | 729320.9 | 4596703 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 74 | 735372.8 | 4600414 | 165 | 740564.2 | 4598405 | 256 | 734472.2 | 4598874 | 347 | 729230.5 | 4596937 |
| 75 | 735519.9 | 4600391 | 166 | 740386 | 4598372 | 257 | 734405.9 | 4599042 | 348 | 729100.8 | 4597088 |
| 76 | 735544.8 | 4600225 | 167 | 740368.3 | 4598180 | 258 | 734225.4 | 4599085 | 349 | 728976.1 | 4597244 |
| 77 | 735686 | 4600103 | 168 | 740221.1 | 4598102 | 259 | 734073.5 | 4599105 | 350 | 728837.8 | 4597388 |
| 78 | 735751.8 | 4600140 | 169 | 740138.3 | 4598074 | 260 | 733986 | 4598825 | 351 | 728728.7 | 4597555 |
| 79 | 735915.1 | 4600236 | 170 | 739959.2 | 4597997 | 261 | 734119.8 | 4598750 | 352 | 728666.5 | 4597742 |
| 80 | 736108.8 | 4600273 | 171 | 740059.1 | 4597875 | 262 | 734301.5 | 4598667 | 353 | 730846.2 | 4597392 |
| 81 | 736225.8 | 4600144 | 172 | 740169.4 | 4597774 | 263 | 734441.5 | 4598540 | 354 | 730500.7 | 4597925 |
| 82 | 736363.2 | 4600003 | 173 | 740262.1 | 4597644 | 264 | 734555.5 | 4598377 | 355 | 741449.8 | 4595820 |
| 83 | 736432.5 | 4599819 | 174 | 740229.4 | 4597454 | 265 | 734636 | 4598194 | 356 | 741290.5 | 4596463 |
| 84 | 736624.3 | 4599773 | 175 | 740192.6 | 4597289 | 266 | 734616.1 | 4598007 | 357 | 740786.1 | 4596439 |
| 85 | 736813.1 | 4599629 | 176 | 740137.8 | 4597103 | 267 | 734795.5 | 4597920 | 358 | 740139.5 | 4597034 |
| 86 | 736809.9 | 4599786 | 177 | 740021.8 | 4597018 | 268 | 734911.2 | 4597882 | 359 | 739503.1 | 4596615 |
| 87 | 736789 | 4599984 | 178 | 739839.6 | 4597002 | 269 | 734934.2 | 4597608 | 360 | 740075.1 | 4597775 |
| 88 | 736767.7 | 4600101 | 179 | 739661.9 | 4597014 | 270 | 734982.5 | 4597415 | 361 | 740798 | 4599465 |
| 89 | 736807.7 | 4600340 | 180 | 739582.6 | 4596838 | 271 | 735067.3 | 4597236 | 362 | 739241.8 | 4599515 |
| 90 | 737026.8 | 4600421 | 181 | 739491.4 | 4596666 | 272 | 735216.8 | 4597104 | 363 | 738254.6 | 4598891 |
| 91 | 739264.1 | 4599552 | 182 | 739611.3 | 4599967 | 273 | 739999.6 | 4600009 |  |  |  |

## მუხლი 5. მაჭახლის დაცული ლანდშაფტის დაცვისა და გამოყენების რეჟიმი

1. მაჭახლის დაცული ლანდშაფტის დაცვისა და გამოყენების რეჟიმი განისაზღვრება საქართველოს საკანონმდებლო და კანონქვემდებარე ნორმატიული აქტების, მათ შორის, მაჭახლის დაცული ლანდშაფტის მენეჯმენტის გეგმის, შესაბამისად.

2. მაჭახლის დაცული ლანდშაფტის ტერიტორიაზე დასაშვებია გარემოსა და ისტორიული და კულტურის ძეგლების დაცვა, მოვლა-პატრონობა და აღდგენა, მანიპულაციური მეცნიერული კვლევის ჩატარება, ბუნებრივი ეკოსისტემებისა და მათ ფარგლებში ბუნებრივად გავრცელებული სახეობების კონსერვაცია და აღდგენა, რეკრეაციული, ტურისტული და საგანმანათლებლო საქმიანობების განხორციელება, მაჭახლის დაცული ლანდშაფტის მენეჯმენტის გეგმით განსაზღვრულ შემთხვევებში ბუნებრივი რესურსების გამოყენება, ტრადიციული სასოფლო-სამეურნეო საქმიანობების განხორციელება, ტურიზმისა და მაჭახლის დაცული ლანდშაფტის განვითარებისთვის აუცილებელი ინფრასტრუქტურის მოწყობა, საქართველოს სახელმწიფო საზღვრის დაცვისთვის აუცილებელი ინფრასტრუქტურის ობიექტების მშენებლობა, სახელმწიფოებრივი და საზოგადოებრივი მნიშვნელობის მქონე ინფრასტრუქტურული ობიექტების მშენებლობა, მხოლოდ ადგილობრივი მოსახლეობის საყოფაცხოვრებო პირობების გასაუმჯობესებლად და ტურიზმისა და რეგიონის განვითარების ხელშეწყობისთვის, მაჭახლის დაცული ლანდშაფტის ვიზუალური მხარის შეუცვლელად, საქართველოს საკანონმდებლო და კანონქვემდებარე ნორმატიული აქტებით, მათ შორის, მაჭახლის დაცული ლანდშაფტის მენეჯმენტის გეგმით, დაშვებული სხვა საქმიანობების განხორციელება.

3. მაჭახლის დაცული ლანდშაფტის ტერიტორიის ფარგლებში მოქცეულ სასაზღვრო ზონასა და სასაზღვრო ზოლში სასოფლო-სამეურნეო, ტურისტული და სხვა ნებისმიერი საქმიანობა

(სამეცნიერო-კვლევითი, სამშენებლო, ობიექტების მომსახურებისა და სხვა) ხორციელდება

„საქართველოს სახელმწიფო საზღვრის შესახებ“ საქართველოს კანონის საფუძველზე დადგენილი სახელმწიფო საზღვრის რეჟიმისა და დაცვის წესის შესაბამისად.

## მუხლი 6. მაჭახლის დაცული ლანდშაფტის მართვის უფლებამოსილების მქონე ორგანოები

1. მაჭახლის დაცული ლანდშაფტის მართვა ხორციელდება საქართველოს ორგანული კანონის „ადგილობრივი თვითმმართველობის კოდექსი“, საქართველოს ტყის კოდექსის, „დაცული ტერიტორიების სისტემის შესახებ“ საქართველოს კანონის, მაჭახლის დაცული ლანდშაფტის მენეჯმენტის გეგმის და საქართველოს სხვა საკანონმდებლო და კანონქვემდებარე ნორმატიული აქტების შესაბამისად.

2. მაჭახლის დაცულ ლანდშაფტს, გარდა მის ტერიტორიაზე არსებული სახელმწიფო ტყისა, მართავს ხელვაჩაურის მუნიციპალიტეტი სახელმწიფოს მიერ დელეგირებული უფლებამოსილებების ფარგლებში, რისთვისაც გამოიყოფა შესაბამისი ფინანსური რესურსი.

3. მაჭახლის დაცული ლანდშაფტის ტერიტორიაზე არსებულ სახელმწიფო ტყეს მართავს საჯარო სამართლის იურიდიული პირი - „აჭარის სატყეო სააგენტო“ ტყის მართვის გეგმისა და მაჭახლის დაცული ლანდშაფტის მენეჯმენტის გეგმის შესაბამისად.

4. მაჭახლის დაცული ლანდშაფტის მართვაში მონაწილეობს წარმომადგენლობითი ორგანო (საბჭო), რომელსაც ქმნის ხელვაჩაურის მუნიციპალიტეტის საკრებულო საქართველოს კანონმდებლობის შესაბამისად.

5. წარმომადგენლობითი ორგანოს (საბჭოს) შემადგენლობა, უფლებები, მოვალეობები და მის საქმიანობასთან დაკავშირებული სხვა, პროცედურული საკითხები განისაზღვრება წარმომადგენლობითი ორგანოს (საბჭოს) წესდებით, რომელსაც ამტკიცებს ხელვაჩაურის მუნიციპალიტეტის საკრებულო საქართველოს კანონმდებლობის შესაბამისად.

6. წარმომადგენლობითი ორგანოს (საბჭოს) შემადგენლობაში შედის (შედიან) საქართველოს გარემოს დაცვისა და სოფლის მეურნეობის სამინისტროს და აჭარის ავტონომიური რესპუბლიკის აღმასრულებელი ორგანოების შესაბამისი სტრუქტურული ერთეულის (ერთეულების) წარმომადგენელი (წარმომადგენლები) ბიოლოგიური მრავალფეროვნების, დაცული ტერიტორიებისა და ტყის სფეროებში ერთიანი სახელმწიფო პოლიტიკის განხორციელების უზრუნველსაყოფად. წარმომადგენლობითი ორგანოს (საბჭოს) გადაწყვეტილებები ვრცელდება მაჭახლის დაცული ლანდშაფტის ტერიტორიაზე გარდა ამ ტერიტორიაზე არსებული სახელმწიფო ტყისა და შესაბამისი ტყის მართვის ორგანოსი.

7. სახელმწიფოს მიერ ხელვაჩაურის მუნიციპალიტეტისთვის დელეგირებული უფლებამოსილებებია:

ა) მაჭახლის დაცული ლანდშაფტის მართვა, დაცვა და ბუნებრივი რესურსების მდგრადი გამოყენების უზრუნველყოფა;

ბ) საკუთარი კომპეტენციის ფარგლებში, მაჭახლის დაცული ლანდშაფტის მენეჯმენტის გეგმის შემუშავება;

გ) მაჭახლის დაცული ლანდშაფტის ტერიტორიაზე მონიტორინგის განხორციელებისა და მეცნიერული კვლევის ჩატარების ორგანიზება, დაკვირვების შედეგად მიღებული მონაცემების დამუშავება, შენახვა და გამოქვეყნება;

დ) მაჭახლის დაცული ლანდშაფტის მდგომარეობის შესახებ ანგარიშის რეგულარულად მომზადება და გამოქვეყნება;

ე) მაჭახლის დაცული ლანდშაფტის ადმინისტრირება;

ვ) მაჭახლის დაცული ლანდშაფტის ფუნქციონირებისთვის აუცილებელი სამშენებლო საქმიანობის განხორციელებისა და კეთილმოწყობის სამუშაოების ჩატარების (ბილიკების, ზღუდეების, თავშესაფრებისა და გზამკვლევების მოწყობის და სხვა) ორგანიზება;

ზ) მაჭახლის დაცულ ლანდშაფტთან დაკავშირებით საერთაშორისო თანამშრომლობა და შესაბამის პროგრამებში მონაწილეობა;

თ) სამთავრობო დაწესებულებებთან, ადგილობრივ და საერთაშორისო არასამთავრობო ორგანიზაციებთან თანამშრომლობა;

ი) დაინტერესებულ საზოგადოებასთან თანამშრომლობა;

კ) მაჭახლის დაცული ლანდშაფტის ტერიტორიაზე ტურისტული მომსახურების გაწევის ტარიფების განსაზღვრა;

ლ) საქართველოს ადმინისტრაციულ სამართალდარღვევათა კოდექსის 239-ე მუხლის 44 ნაწილით განსაზღვრული კოდექსის მუხლებითა და მუხლების ნაწილებით გათვალისწინებულ ადმინისტრაციულ სამართალდარღვევათა ოქმების შედგენა;

მ) საქართველოს საკანონმდებლო და კანონქვემდებარე ნორმატიული აქტებით, მათ შორის, მაჭახლის დაცული ლანდშაფტის მენეჯმენტის გეგმით, გათვალისწინებული სხვა საქმიანობების განხორციელება.

8. ამ მუხლით გათვალისწინებული სახელმწიფოს მიერ ხელვაჩაურის მუნიციპალიტეტისთვის დელეგირებული უფლებამოსილებების განხორციელებაზე დარგობრივ ზედამხედველობას, ახორციელებს საქართველოს გარემოს დაცვისა და სოფლის მეურნეობის სამინისტრო საქართველოს ორგანული კანონის „ადგილობრივი თვითმმართველობის კოდექსის“ შესაბამისად.

## მუხლი 7. მაჭახლის დაცული ლანდშაფტის შექმნასთან დაკავშირებულ მიწათსარგებლობასა და სასარგებლო წიაღისეულითა და ხეტყით სარგებლობასთან დაკავშირებული საკითხები

ეს კანონი არ ვრცელდება მაჭახლის დაცული ლანდშაფტის ამ კანონით დადგენილი საზღვრების ფარგლებში ამავე კანონის ამოქმედებამდე არსებულ:

ა) ქონებრივ ურთიერთობებზე (მათ შორის, მიწის ნაკვეთების ყიდვის, გაყიდვის, უზუფრუქტის, აღნაგობის, ქირავნობის, გაცვლის, გაჩუქების, მემკვიდრეობით გადაცემის, იპოთეკისა და იჯარით გაცემის შემთხვევებში არსებულ ურთიერთობებზე);

ბ) სასარგებლო წიაღისეულითა და ხეტყით სარგებლობასთან დაკავშირებულ ურთიერთობებზე;

გ) „ნავთობისა და გაზის შესახებ“ საქართველოს კანონის შესაბამისად დადებული ხელშეკრულებებით ან/და გაცემული ლიცენზიებით განსაზღვრულ ურთიერთობებზე;

დ) და მიმდინარე ინფრასტრუქტურულ პროექტებზე.

## მუხლი 8. გარდამავალი დებულება

საქართველოს გარემოს დაცვისა და სოფლის მეურნეობის სამინისტრო ამ კანონის ამოქმედებიდან 5 წლის შემდეგ განიხილავს ხელვაჩაურის მუნიციპალიტეტისთვის მაჭახლის დაცული ლანდშაფტის ტერიტორიაზე არსებული სახელმწიფო ტყის ან მისი ნაწილის მართვის უფლებით გადაცემის საკითხს.

## მუხლი 9. კანონის ამოქმედება

ეს კანონი ამოქმედდეს 2023 წლის 1 იანვრიდან.

საქართველოს პრეზიდენტი სალომე ზურაბიშვილი

# თბილისი,

2022 წლის

№

**განმარტებითი ბარათი საქართველოს კანონის პროექტზე**

**„მაჭახლის დაცული ლანდშაფტის შექმნისა და მართვის შესახებ“**

**ა) ზოგადი ინფორმაცია კანონპროექტის შესახებ:**

**ა.ა) კანონპროექტის მიღების მიზეზი:**

**ა.ა.ა) პრობლემა, რომლის გადაჭრასაც მიზნად ისახავს კანონპროექტი;**

კანონპროექტის მიღება განპირობებულია აჭარის ავტონომიური რესპუბლიკის მთავრობის, ხელვაჩაურის მუნიციპალიტეტის, მაჭახლის ხეობის ადგილობრივი მოსახლეობისა და გაეროს განვითარების პროგრამის (UNDP) ფინანსური მხარდაჭერით. 2017 წლის აგვისტო–ოქტომბრის პერიოდში, გაეროს განვითარების პროგრამის ფინანსური მხარდაჭერით განხორციელდა მაჭახელას ეროვნული პარკის მიმდებარე ზონის მართვის შესაძლო მექანიზმების ანალიზი, რის შედეგადაც დაინტერესებულ მხარეებთან კონსულტაციების საფუძველზე, ამ ტერიტორიის მართვის ოპტიმალურ მექანიზმად მიჩნეულ იქნა დაცული ლანდშაფტის დაარსება. გაეროს განვითარების პროგრამამ (UNDP) მხარი დაუჭირა ახალ ინიციატივას და დაცული ტერიტორიების სააგენტოსთან შეთანხმებით დააფინანსა ახალი დაცული ტერიტორიის დაარსების მხარდამჭერი პროექტი ხელვაჩაურის მუნიციპალიტეტში, მაჭახლის ხეობის იმ ტერიტორიაზე, რომელიც არ შედის ეროვნული პარკის შემადგენლობაში.

საქართველოს დაცული ტერიტორიების განვითარების მიზნით გლობალური გარემოსდაცვითი ფონდი და გაეროს განვითარების პროგრამა (GEF/UNDP) ახორციელებს პროექტს “აჭარის დაცული ტერიტორიების გაფართოება და მათი მართვის დახვეწა”. პროექტის მიზანია შეიქმნას დაცული ტერიტორიების რეგიონული კომპლექსი დასავლეთ საქართველოს მცირე კავკასიონის ქედის საყოველთაოდ მნიშვნელოვანი ზომიერად ნოტიო კოლხური ტყეების დაცვისა და გონივრულად სარგებლობის მიზნით.

გაეროს განვითარების პროგრამის (UNDP) მხარდაჭერით, 2018 წელს მოხდა მაჭახლის ხეობაში არსებული სიტუაციის შესწავლა და დაცული ტერიტორიის დაარსებისათვის შესატყვისი კატეგორიის შეთავაზება. კვლევის საფუძველზე შემუშავებული იქნა მაჭახლის დაცული ლანდშაფტის შექმნისა და მართვის კანონის პროექტი.

მაჭახლის დაცული ლანდშაფტის დაარსების საკითხი შეთანხმებულ იქნა აჭარის ავტონომიური რესპუბლიკის მთავრობასთან, აჭარის გარემოს დაცვისა და ბუნებრივი რესურსების სამმართველოსთან, აჭარის სატყეო სააგენტოსთან, ხელვაჩაურის მუნიციპალიტეტთან, მაჭახლის ხეობის ადგილობრივ მოსახლეობასთან და დაცული ტერიტორიების სააგენტოსთან.

**ა.ა.ბ) არსებული პრობლემის გადასაჭრელად კანონის მიღების აუცილებლობა;**

მაჭახლის დაცული ლანდშაფტის სამართლებრივად არსებობისათვის აუცილებელია შესაბამისი საკანონმდებლო ბაზის შექმნა.

**ა.ბ) კანონპროექტის მოსალოდნელი შედეგები;**

მაჭახლის დაცული ლანდშაფტის შექმნა ხელს შეუწყობს მაჭახლის ხეობაში ბიოლოგიური მრავალფეროვნებით, ისტორიული და კულტურული თვალსაზრისით გამორჩეული ტერიტორიების დაცვას, აღდგენას და გონივრულ გამოყენებას, კერძოდ:

ა) ბიოლოგიური მრავალფეროვნებით, ისტორიული და კულტურული თვალსაზრისით გამორჩეული მაჭახლის ხეობის დაცვის, აღდგენისა და გონივრული გამოყენების ხელშეწყობა;

ბ) მაჭახლის დაცულ ლანდშაფტში ბუნებრივი ეკოსისტემების, ლანდშაფტების, ცხოველთა და მცენარეთა სამყაროს, განსაკუთრებით – საფრთხის წინაშე მყოფ მცენარეთა და ცხოველთა გენოფონდის, დაცვა, აღდგენა და ბიოლოგიური მრავალფეროვნების შენარჩუნების უზრუნველყოფა; ადამიანის საქმიანობის შედეგად დეგრადირებული ლანდშაფტის კომპონენტებისა და ჰაბიტატების აღდგენის ხელშეწყობა;

გ) ეკოსისტემური სერვისების დაცვისა და ადამიანის და გარემოს ჰარმონიული განვითარების ხელშეწყობა;

დ) მიწის, წყლისა და სხვა ბუნებრივი რესურსების დაცვის, აღდგენისა და ამ რესურსებით რაციონალური სარგებლობის უზრუნველყოფა;

ე) ეკოლოგიური განათლებისა და მეცნიერული კვლევისთვის ხელსაყრელი პირობების შექმნა;

ვ) ისტორიულ-კულტურული მემკვიდრეობის დაცვისა და შენარჩუნების უზრუნველყოფა;

ზ) ბუნებრივ და ადამიანის მიერ სახეცვლილ გარემოში რეკრეაციის, ტურიზმისა და სოფლის მეურნეობის მდგრადი განვითარებისთვის ხელსაყრელი პირობების შექმნის ხელშეწყობა.

თ) ადამიანის საქმიანობაზე მონიტორინგის წარმოების ხელშეწყობა ბიომრავალფეროვნებისა და ლანდშაფტის შეუქცევადი დეგრადაციის პრევენციის მიზნით.

**ა.გ) კანონპროექტის ძირითადი არსი:**

კანონპროექტი შედგენილია „ნორმატიული აქტების შესახებ“ საქართველოს ორგანული კანონის შესაბამისად. იგი შედგება ცხრა მუხლისგან, რომლებიც ასახავენ კანონპროექტის ძირითად დებულებებს.

პირველი მუხლით განსაზღვრულია კანონის რეგულირების სფერო.

მე-2 მუხლით განსაზღვრულია კანონის ძირითადი მიზნები და ამოცანები.

მე-3 მუხლით განსაზღვრულია მაჭახლის დაცული ლანდშაფტის შექმნა და მისი მიზნები.

მე-4 მუხლით განსაზღვრულია მაჭახლის დაცული ლანდშაფტის მდებარეობა და ფართობი.

მე-5 მუხლით განსაზღვრულია მაჭახლის დაცული ლანდშაფტის დაცვისა და გამოყენების რეჟიმი.

მე-6 მუხლით განსაზღვრულია მაჭახლის დაცული ლანდშაფტის მართვის უფლებამოსილების მქონე ორგანოები.

მე-7 მუხლით განსაზღვრულია მაჭახლის დაცული ლანდშაფტის შექმნასთან დაკავშირებულ მიწათსარგებლობასა და სასარგებლო წიაღისეულითა და ხეტყით სარგებლობასთან დაკავშირებული საკითხები.

მე-8 მუხლით განსაზღვრულია გარდამავალი დებულება.

მე–9 მუხლით განსაზღვრულია კანონის ამოქმედების ვადა.

**ა.დ) კანონპროექტის კავშირი სამთავრობო პროგრამასთან და შესაბამის სფეროში არსებულ სამოქმედო გეგმასთან, ასეთის არსებობის შემთხვევაში (საქართველოს მთავრობის მიერ ინიციირებული კანონპროექტის შემთხვევაში);**

ასეთი არ არსებობს.

**ა.ე) კანონპროექტის ძალაში შესვლის თარიღის შერჩევის პრინციპი, ხოლო კანონისთვის უკუძალის მინიჭების შემთხვევაში − აღნიშნულის თაობაზე შესაბამისი დასაბუთება;**

გამომდინარე იქიდან, რომ კანონის ამოქმედებისათვის აუცილებელია შესაბამისი ფინანსური სახსრები, კანონპროექტის ძალაში შესვლის თარიღად განსაზღვრული იქნა ახალი საბიუჯეტო წლის დასაწყისი - 2023 წლის 1 იანვარი.

**ა.ვ) კანონპროექტის დაჩქარებული წესით განხილვის მიზეზები და შესაბამისი დასაბუთება (თუ ინიციატორი ითხოვს კანონპროექტის დაჩქარებული წესით განხილვას);**

ასეთი არ არსებობს.

**ბ) კანონპროექტის ფინანსური გავლენის შეფასება საშუალოვადიან პერიოდში (კანონპროექტის ამოქმედების წელი და შემდგომი 3 წელი):**

**ბ.ა) კანონპროექტის მიღებასთან დაკავშირებით აუცილებელი ხარჯების დაფინანსების წყარო;**

კანონპროექტის მიღებასთან დაკავშირებით აუცილებელი ხარჯების დაფინანსების წყარო, კანონპროექტის ამოქმედების და შემდგომი სამი წლისათვის საქართველოს სახელმწიფო ბიუჯეტი.

**ბ.ბ) კანონპროექტის გავლენა სახელმწიფო ან/და მუნიციპალიტეტის ბიუჯეტის საშემოსავლო ნაწილზე;**

კანონპროექტმა შესაძლოა გავლენა მოახდინოს ხელვაჩაურის მუნიციპალიტეტის 2023-2026 წლების ბიუჯეტის შემოსულობების ნაწილზე ზრდის მიმართულებით. კანონპროექტი ასევე გავლენას მოახდენს 2023-2026 წლების აჭარის ავტონომიური რესპუბლიკის რესპუბლიკური ბიუჯეტის საშემოსავლო ნაწილზე ზრდის მიმართულებით. კანონპროექტი ხელს შეუწყობს მაჭახლის ხეობის ტერიტორიაზე ტურისტულ-რეკრეაციული ინფრასტრუქტურის განვითარებასა და რეკრეაციული პოტენციალის სრულად ათვისებას, რაც რაციონალური დაგეგმვისა და მართვის პირობებში, უახლოეს მომავალში მნიშვნელოვანი შემოსავლების მიღების წყაროდ შეიძლება იქცეს, როგორც საბიუჯეტო შემოსავლების ზრდის თვალსაზრისით, ასევე ადგილობრივი მოსახლეობისთვისაც. ამასთან, გასათვალისწინებელია, რომ სწრაფი ეკონომიკური ზრდის პირობებში სწორედ დაცულმა ტერიტორიებმა უნდა უზრუნველყონ საქართველოს გამორჩეული ბუნებრივი მრავალფეროვნებისა და მოსახლეობისათვის ეკოლოგიურად უსაფრთხო გარემოს შენარჩუნება. ასევე, კანონპროექტი გავლენას მოახდენს ავტონომიური რესპუბლიკის ბიუჯეტის საშემოსავლო ნაწილზე ხელვაჩაურის მუნიციპალიტეტში მაჭახლის დაცული ლანდშაფტის დელეგირებული უფლებამოსილების განსახორციელებლად დასაქმებული ახალი ადამიანური რესურსის შრომის ანაზღაურებიდან გადახდილი საშემოსავლო გადასახადის კუთხით.

**ბ.გ) კანონპროექტის გავლენა სახელმწიფო ან/და მუნიციპალიტეტის ბიუჯეტის ხარჯვით ნაწილზე;**

მაჭახლის დაცულ ლანდშაფტს დელეგირებული უფლებამოსილების ფარგლებში მართავს ხელვაჩაურის მუნიციპალიტეტი, შესაბამისად ამ უფლებამოსილების განსახორციელებლად სახელმწიფო ბიუჯეტიდან საჭირო იქნება დამატებითი ხარჯები.

კანონპროექტის მიღების შემთხვევაში სახელმწიფო ბიუჯეტიდან საჭირო ხარჯები შეადგენს:

(ათასი ლარი)

2023 წელი

*ბიუჯეტი 180, 6*

მომუშავეთა რიცხოვნობა 7

შრომის ანაზღაურება 66, 6 საქონელი და მომსახურება 16, 0 არაფინანსური აქტივების ზრდა 98, 0

2024 წელი

*ბიუჯეტი 112, 4*

მომუშავეთა რიცხოვნობა 11

შრომის ანაზღაურება 103, 2

საქონელი და მომსახურება 9, 2

2025 წელი

*ბიუჯეტი 139, 7*

მომუშავეთა რიცხოვნობა 14

შრომის ანაზღაურება 129, 0

საქონელი და მომსახურება 10, 7

2026 წელი

*ბიუჯეტი 138, 2*

მომუშავეთა რიცხოვნობა 14

შრომის ანაზღაურება 129, 0

საქონელი და მომსახურება 9, 2

**ბ.დ) სახელმწიფოს ახალი ფინანსური ვალდებულებები, კანონპროექტის გავლენით**

**სახელმწიფოს ან მის სისტემაში არსებული უწყების მიერ მისაღები პირდაპირი ფინანსური ვალდებულებების (საშინაო ან საგარეო ვალდებულებები) მითითებით;**

კანონპროექტის მიღება არ ითვალისწინებს სახელმწიფოს მიერ ახალი ფინანსური ვალდებულებების აღებას.

**ბ.ე) კანონპროექტის მოსალოდნელი ფინანსური შედეგები იმ პირთათვის, რომელთა მიმართაც ვრცელდება კანონპროექტის მოქმედება, იმ ფიზიკურ და იურიდიულ პირებზე გავლენის ბუნებისა და მიმართულების მითითებით, რომლებზედაც მოსალოდნელია კანონპროექტით განსაზღვრულ ქმედებებს ჰქონდეს პირდაპირი გავლენა;**

მაჭახლის დაცული ლანდშაფტის შექმნა არ გამოიწვევს ამ ტერიტორიაზე ეკონომიკური საქმიანობის შეზღუდვას. ამასთან კანონპროექტი დადებით გავლენას მოახდენს იმ პირებზე რომლებიც მოექცევიან კანონის რეგულირების ქვეშ.

**ბ.ვ) კანონპროექტით დადგენილი გადასახადის, მოსაკრებლის ან სხვა სახის გადასახდელის (ფულადი შენატანის) ოდენობა შესაბამის ბიუჯეტში და ოდენობის განსაზღვრის პრინციპი;**

კანონპროექტი არ ითვალისწინებს გადასახადის, მოსაკრებლის ან სხვა სახის გადასახდელის შემოღების ვალდებულებას.

**ბ1) ბავშვის უფლებრივ მდგომარეობაზე კანონპროექტის ზეგავლენის შეფასება:**

კანონპროექტი უშუალო გავლენას არ ახდენს ბავშვის უფლებრივ მდგომარეობაზე.

**გ) კანონპროექტის მიმართება საერთაშორისო სამართლებრივ სტანდარტებთან:**

**გ.ა) კანონპროექტის მიმართება ევროკავშირის სამართალთან;**

კანონპროექტი არ ეწინააღმდეგება ევროკავშირის სამართალს.

**გ.ბ) კანონპროექტის მიმართება საერთაშორისო ორგანიზაციებში საქართველოს წევრობასთან დაკავშირებულ ვალდებულებებთან;**

კანონპროექტი თანხვედრაშია იმ ვალდებულებებთან, რომლებიც საქართველოს გააჩნია „ბუნების კონსერვაციის საერთაშორისო კავშირის“ (IUCN) მიმართ, როგორც მის წევრ ქვეყანას 2009 წლიდან. ამასთან, კანონპროექტი არ ეწინააღმდეგება სხვა საერთაშორისო ორგანიზაციებში საქართველოს წევრობასთან დაკავშირებულ ვალდებულებებს.

**გ.გ) კანონპროექტის მიმართება საქართველოს ორმხრივ და მრავალმხრივ ხელშეკრულებებთან და შეთანხმებებთან, აგრეთვე, ისეთი ხელშეკრულების/შეთანხმების არსებობის შემთხვევაში, რომელსაც უკავშირდება კანონპროექტის მომზადება, − მისი შესაბამისი მუხლი ან/და ნაწილი;**

კანონპროექტი პირდაპირ ეხმიანება იმ ვალდებულებების შესრულებას, რომლებიც გამომდინარეობს საქართველოს საერთაშორისო კონვენციებიდან, კერძოდ: „კონვენცია ბიოლოგიური მრავალფეროვნების შესახებ“, „კონვენცია მიგრირებადი სახეობების შესახებ“, „ევროპის ველური ბუნებისა და ბუნებრივი ჰაბიტატების კონვენცია“ (ე.წ. „ბერნის კონვენცია“), „გაერთიანებული ერების ორგანიზაციის კლიმატის ცვლილების ჩარჩოკონვენცია“ და 2015 წლის 25 სექტემბერს საქართველოს მთავრობის მიერ კლიმატის ცვლილების ჩარჩოკონვენციის სამდივნოში წარდგენილი წინადადება კლიმატის ცვლილების ჩარჩოკონვენციით დაკისრებულ ვალდებულებებთან დაკავშირებით. გარდა ამისა, კანონპროექტი პირდაპირ ეხმიანება 2015 წელს გაერთიანებული ერების სამიტზე მხარეთა მიერ მიღებული „მდგრადი განვითარების მიზნების“ მიღწევას. კანონპროექტი არ ეწინააღმდეგება საქართველოს სხვა ორმხრივ და მრავალმხრივ ხელშეკრულებებს და შეთანხმებებს.

**გ.დ) არსებობის შემთხვევაში, ევროკავშირის ის სამართლებრივი აქტი, რომელთან დაახლოების ვალდებულებაც გამომდინარეობს „ერთი მხრივ, საქართველოსა და, მეორე მხრივ, ევროკავშირსა და ევროპის ატომური ენერგიის გაერთიანებას და მათ წევრ სახელმწიფოებს შორის ასოცირების შესახებ შეთანხმებიდან“ ან ევროკავშირთან დადებული საქართველოს სხვა ორმხრივი და მრავალმხრივი ხელშეკრულებებიდან;**

ასეთი არ არსებობს.

**დ) კანონპროექტის მომზადების პროცესში მიღებული კონსულტაციები:**

**დ.ა) სახელმწიფო, არასახელმწიფო ან/და საერთაშორისო ორგანიზაცია/დაწესებულება, ექსპერტი, სამუშაო ჯგუფი, რომელმაც მონაწილეობა მიიღო კანონპროექტის შემუშავებაში, ასეთის არსებობის შემთხვევაში;**

გაეროს განვითარების პროგრამა საქართველოში (UNDP)

მარიკა ქავთარიშვილი - UNDP-ს ექსპერტი

ირაკლი გორაძე - UNDP აჭარის დაცული ტერიტორიების პროექტის ხელმძღვანელი

მარკ ენსტი - Mark Anstey – UNDP-ს ექსპერტი

მიხაელ ჰოშეკ Michael Hošek - UNDP-ს ექსპერტი

**დ.ბ) კანონპროექტის შემუშავებაში მონაწილე ორგანიზაციის/დაწესებულების, სამუშაო ჯგუფის, ექსპერტის შეფასება კანონპროექტის მიმართ, ასეთის არსებობის შემთხვევაში;**

ასეთი არ არსებობს.

**დ.გ) სხვა ქვეყნების გამოცდილება კანონპროექტის მსგავსი კანონების იმპლემენტაციის სფეროში, იმ გამოცდილების მიმოხილვა, რომელიც მაგალითად იქნა გამოყენებული კანონპროექტის მომზადებისას, ასეთი მიმოხილვის მომზადების შემთხვევაში;**

ასეთი მიმოხილვა არ არსებობს.

**ე) კანონპროექტის ავტორი;**

აჭარის ავტონომიური რესპუბლიკის უმაღლესი საბჭოს თავმჯდომარე დავით გაბაიძე; აჭარის ავტონომიური რესპუბლიკის უმაღლესი საბჭოს საკონსტიტუციო, იურიდიულ და საპროცედურო საკითხთა კომიტეტის თავმჯდომარე ვლადიმერ მგალობლიშვილი; აჭარის ავტონომიური რესპუბლიკის უმაღლესი საბჭოს აგრარულ და გარემოს დაცვის საკითხთა კომიტეტის თავმჯდომარე ფრიდონ ფუტკარაძე; აჭარის ავტონომიური რესპუბლიკის უმაღლესი საბჭოს საფინანსო-საბიუჯეტო და ეკონომიკურ საკითხთა კომიტეტის თავმჯდომარე მარინე გვიანიძე. გაეროს განვითარების პროგრამა საქართველოში (UNDP).

**ვ) კანონპროექტის ინიციატორი.**

აჭარის ავტონომიური რესპუბლიკის უმაღლესი საბჭო.